- Jól vagy? - Igen, persze. Csak… kicsit éhes vagyok.
Hát, örülök, hogy együtt tudunk ma vacsorázni.
Egyre csak közeledik és közeledik a szilveszter,
amikor összeházasodunk.
Adj egy csókot!
Nekem pedig van egy csodás hírem.
Sikerült szabaddá tennem magam a nagy napig,
úgyhogy segíthetek megszervezni
az egész esküvőt, drágáim.
- Köszönjük, anyu. - Ó, kincsem!
Lizzie, mi lenne, ha beugranál szombaton,
hogy elmeséld a csodás ötleteidet?
A csodás ötleteimet? Hurrá!
GRATULÁLUNK, LIZ ÉS JOSH! GRATULÁLOK AZ ELJEGYZÉSETEKHEZ!
MENYASSZONYI ÁLMOK
AZ INSZOMNIA ÉS TE
SZÁMOLJ ÉS ALUDJ!
Száznegyvenkettő bárány, 143 bárány, 144 bárány.
Cseréljünk oldalt!
ALUDJ EL KÖNNYEN!
AZ OBSTRUKTÍV ALVÁSI APNOÉ KEZELÉSE
Hátha beválik.
Lizzie?
Lizzie! Egy kedves futárlány ezt hozta neked.
Felolvassam a kártyát?
„A drága arámnak.”
Imádom ezt a szót. „Boldog hálaadást! Tudom, hogy fáradt vagy,
és hogy ma is dolgozol,
de ezért is szeretlek annyira.
Már csak hat hét, és összeházasodunk, már alig várom.
Szeretlek, Josh. Csók, csók.”
Ez most komoly?
- Én bármit megadnék ezért. - Bocsi, csak…
Olyan gyönyörű!
Istenem! Olyan gyönyörű! Szörnyű vagyok.
- Lizzie, szívem, jól vagy? - Igen, igen. Jól.
Csak fáradt vagyok. Nagyon fáradt. De jól vagyok. Tényleg.
Hű! Rengeteg dolgunk van. Gyerünk! Kezdjük!
Istenem, kell egy kávé.
Hozok pár kristályt, hogy helyrehozzuk a rezgéseket.
Hű! Annyira szép!
Üdvözlöm önöket a chicagói Hálaadásnapi Felvonuláson,
mikor Amerikában 44 millió szaftos pulykát falnak fel.
Szia!
Azt hittem, még sülnie kell, de szerintem jó lesz így is.
Ne már! Ne már!
Jó hangos!
Ne már! Imádom az édesburgonyát.
Szia! Boldog hálaadást! Hogy vagy?
Tudod…
Ez így nem működik.
Igazad van. Rendeljünk kínait!
Nem, nem a kaja. Hanem ez. Mi.
Hogyan? Szuper páros vagyunk.
Nem, csak szuper páros akarunk lenni. De ha azok lennénk,
akkor le tudnál feküdni velem.
- De hát folyton azt csináljuk. - Nem szexelni, Billy. Aludni.
Nic, én… évek óta nem alszom jól. Te is tudod.
- Ha nem akarnék veled lenni, akkor… - Akkor?
Kész káosz az életed ahhoz, hogy tudd, mit akarsz. Mármint,
nézd a lakást! Hol kezdjem?
Ott vannak a pólók.
El akartad adni őket, de minta sincs rajtuk.
A ládák is kellettek,
mégsem csinálsz velük semmit. És velem akarsz lenni.
De tudod, mit?
Ez semmit se jelent.
Sajnálom, Billy.
Boldog hálaadást!
Valami klasszat fogok csinálni a ládákból.
- Lizzie? - Bocsi. Bocs, szívem.
Nem akartalak felkelteni, csak… Elmegyek, vezetek kicsit.
- Miért? Horkoltam? - Nem.
Nem, csak… Jár az agyam.
Nem jut eszembe egy jó, esküvős ötlet.
- És tudod, milyen az anyád. - Igen. Csodás nő, nem?
- Igen. Igen, az… - Figyelj!
Ha az esküvő miatt idegeskedsz, ne tedd!
Nagyszerű lesz. És te is.
Köszönöm. Tudom. Minden rendben, csak…
Aludnom kéne egy nagyot.
- Veled menjek? - Nem, nem kell. Aludj csak, oké?
Szexi sebészkém. Megoldom a dolgot, ígérem.
- Szeretlek. - Én is.
Éjszakás vagyok a héten, de holnap felhívlak a munkából,
és ötletelünk.
Az ültetési rend. El kell készítenünk az ültetési rendet.
Nagy kár, haver.
Ő volt eddig a legjobb.
Meg is lepett, hogy eddig velem maradt.
Haver, csak meg kéne tanulnod aludni.
- Hát ja, csak… - Billy! Emeld fel a segged!
Munkaidőn kívül igyál!
Ilyen popóval egy nő sem gürizhet így, mint Vivian.
- Cseszd meg, Mark! - Figyelj!
Remélem, hogy ha felmond, bepereli a szexista segged.
Mármint a szexi seggem.
Köszi, de amúgy igaza van. Tényleg jó a popóm. És tényleg gürizek.
Most már magát kell beperelnie.
- Alig várom, hogy saját bárom legyen. - Mikor is?
Bocs. Tudsz kölcsönadni?
Mert a bank nem ad nekem pénzt.
Tényleg? Pedig olyan jó befektetés lennél.
Állatok. Na, én léptem.
Jó. Megnézzük a meccset?
Nem jó. Meg kell szerveznem Rosie buliját.
- Ugye nem felejtetted el? - Nem.
Ő a keresztlányom. Mikor is lesz?
Napszemcsiben vezettél éjszaka?
- Bevált? - Nem! De egyszer talán be fog.
Nem tudom. Ez már komoly.
Mindig is jól aludtam. Jó sokat, jó mélyen.
Most maximum egy óra jön össze. Már mindent megpróbáltam.
- Az akupunktúrát is? - Akupunktúra, akupresszúra, hipnózis.
- Gyógyszerek? - Doxepin. Doxylamine. Diphenhydramine.
- Quazepam. Zolpidem. - Ez elég sok gyógyszer.
Mit csináljak, Krissie?
Nem tudom, de elég szar az időzítés.
Itt a karácsonyi buliszezon. Mi vagyunk
az egyik legmenőbb rendezvényszervező cég.
Tudom. Sajnálom. Csak…
Tudod, mit? Ez az anyja hibája.
Esküszöm, akkor kezdődött az egész, mikor úgy döntött,
hogy az esküvőnk lesz az év eseménye.
Mindig is nagy esküvőt akartál. És ha valaki megszervezheti…
Az én vagyok, tudom.
De ha nem tudok aludni, akkor lőttek az egésznek.
Úgy várom, hogy megszervezzem ezt a sok csodás rendezvényt!
Oké. Lent vár a Lindstech marketingcsapata.
- Üdvözöld őket, jó? - Jó.
Nem lesz gáz.
Csak ne hívd újra Mr. Zacsinak a főnöküket!
Istenem! De amúgy tényleg olyan a feje, mint egy heregolyó.
Várj! Ne!
- Győztem! - Igen.
Erről jut eszembe, bezárt a Győztesek Klubja.
Jó hely lenne Billy bárjának.
Látom, mire megy ki a játék.
Skacok, isteni életem van, nem kell stresszelnem a kiadások miatt.
Ütős koktélokat készítek.
- Tényleg jó. - Nagyon ütős.
- Szívesen. - És csodás keresztlányod van.
Csodás keresztlányom van, akinek mindjárt habos lesz az arca.
Kilencszázkilencvenhét bárány,
Kilencszázkilencvennyolc bárány. Kilencszázkilencvenkilenc bárány.
Ezer bárány.
Ezer bárány?
Kiestél!
Ez a Késő Esti Műsor a WZU-n.
Hamarosan zenélünk, de mivel közeledik a karácsony,
előbb felolvasok egy verset. A címe: „Hógolyó”.
Gyúrtam egy hógolyót az este A lehető legtökéletesebbet
Gondoltam, ő lesz a kiskedvencem És együtt alszom vele…
- De tegnap éjjel nyoma veszett… - Istenem!
…miután az ágyba vizelt. Nagyon vicces.
Mi a franc?
Nagyon sajnálom.
Jól vagy?
Aha.
Meg kéne nézetni. Beviszlek a kórházba.
Jól vagyok, tényleg.
Igazából…
Nem csodálkozom, hogy nem láttál.
Én meg hogy nem hallottál.
Gyere, menjünk! Sajnálom.
Tényleg nagyon sajnálom.
Úgy láttam, nagyon fájt.
Hát ja. Jó megfigyelő vagy.
Keress meg, ha be akarod jelenteni a biztosítónál!
- Azt mondom, az én hibám volt. - Az is volt.
Csak… Viccelek. Az én hibám volt, mert futottam.
„Lizzie Hinnell, rendezvényszervező,
- Rendez-vous”? - Rendezvous.
- Nem ismerem. - Jól van. És te mivel foglalkozol?
Billy Wilson, csapos, McVeigh's. „Mekvoá”-nak ejtik.
- Nem ismerem. - Nem csodálom.
- Nem neked való hely. - Igen? Mert milyen hely való nekem?
Várj, mindjárt megmondom.
Olyan, ahol hűtött rozét szolgálnak fel az égősorokkal díszített,
- panorámás teraszon. - Jól hangzik.
És ahol ilyen zene szól.
- Szereted ezt a számot? - Igen.
Valami baj van vele?
- Aha. A zene és a szöveg. - Ez nem vicces. Csak bunkó.
Ne piszkálj semmit, jó?
- Meleg van. - Kösz.
Akkor vedd le a pulcsid! Hány éves vagy? 12?
ÉSZAKI PARTI KÓRHÁZ
Nem szállunk ki?
Nem akarod végighallgatni a számot?
Ha már ennyire szereted.
Ez egy remek ötlet.
- Komolyan? Csak vicceltem… - Aha, szívesen itt maradok.
Én is szívesen maradok.
Botfülű vagy, mi?
Nem próbáltam meg rendesen elénekelni, csak…
Tudom, persze.
Akkor énekeld te!
Kösz, nem.
Ne már! Nincs semmi bajom.
Nyugodjon meg! Eszméletlen volt.
Két eszméletlen beteget jelentettek egy járműben.
Én… Nem voltam eszméletlen.
- Csak aludtunk. - Mi történik?
- Csak nyugodtan! Zavartnak tűnik. - Az is vagyok.
Aludtam?
Istenem! Igen. Igen. Aludtam.
- Igen? - Kösz, Dwayne,
hogy meg akartál menteni.
- Mennyi az idő? - Fél kettő.
Délután?
Mennem kell. Jól vagy?
Ja, jól vagyok. Csak elütöttél este.
Nézesd meg magad!
És erről ne szóljunk senkinek, oké?
Jó.
Csak úgy itt hagysz?
Dwayne, mi történt? Hívok egy fuvart.
Hát, nincs meg a mobilom. Klassz.
Oké, beszéljünk az ültetőkártyákról! A víz motívumára gondoltam,
és készülhetne rózsavízillatú magpapírból,
amit majd elültethetnek, és emlékezhetnek a nagy napunkra.
És egy kalligráfus írná rá a neveket.
Igen, lehetne úgy is, de a kinézet nem minden, szívem.
Személyessé kell tennünk, úgyhogy mi írjuk meg őket.
- Bumm! - Bumm!
Bamm!
Csodásan hangzik minden, Lizzie.
Hogy őszinte legyek, egy kicsit aggódtam miattad.
Azt hittem, túl elfoglalt és leterhelt vagy.
Tudod, mindig a suszter cipője lyukas.
De nagyon izgalmas ez az egész, és végre kezd összeállni.
Oké, Fiona, nem tudom,
mit jelent ez a suszteres izé,
de ha belegondolok, arra utalhat,
hogy ügyes rendezvényszervező vagyok,
de a saját ünnepségeimet nem tudom megszervezni,
ami akkor egy találó kifejezés.
De igen, nagyon izgalmas. És igen, kezd összeállni.
És még rengeteg dolgunk van.
Mit szólnál, ha csütörtök délelőtt megvennénk a ruhát?
Ráérsz? Mert én igen. Már várom. Nagyon várom.
Kész kupleráj ez a hely.
Jól vagy? Kicsit idegesnek tűnsz.
Igen. Igen. Jól vagyok. Csak…
- Végre aludtam egy jót, és… - Igen?
Igen. Szóval most mindent…
Mi a…
Hát ez… elég fura. Tényleg.
Szar ilyen ébernek lenni.
Elképesztő voltál. Mi történt?
Nem tudom. Visszatértem, és imádom. De nem annyira, mint téged.
Szia, Nic! Nem talizunk? Vagy még mindig haragszol a…?
Ne már! Bakker!
Boldog karácsonyt mindenkinek! Jó látni önöket.
Megtaláltuk a tökéletes helyszínt a karácsonyi partijához, Mr. Zachie.
- Remek. - Lizzie mutat róla pár képet.
Köszönöm, Ed.
Jól van.
Nincs itt a laptopom. Mindjárt jövök.
Önök szerint fog havazni az idén?
Hol van a McVeigh's bár?
Két találat van a…
- Szia! Tudtál aludni? - Szia!
Igen. Igen, egy kicsit tudtam.
Szuper. Tudtam, hogy sikerülni fog. Gyere ide!
Éjszakás leszek. Beírtam a naptárba az új beosztásomat. Bocsi.
Figyelj…
Nem akarom, hogy stresszelj az esküvő megszervezése miatt,
de néha olyan izgatottnak tűnsz.
Az is vagyok, Josh.
Olyan… Hurrá!
Jól van, szuper.
Jó ruhavásárlást! Üdvözlöm anyát.
Átadom.
- Szia, édes! - Szia!
Jó napot! Mrs. Wright vagyok.
Üdvözlöm a Szende Menyasszonynál! Miben segíthetek?
Kicsit korán jöttem, de beszélni szeretnék a fátyolról.
Tudom, hogy manapság sok menyasszony nem akar fátylat.
De nekem tetszik.
Ne!
Ne már! Hahó!
Várjon! Várjon!
Állj!
Állj! Ne!
- Köszönöm! - Jól van, drágám?
A lakásban maradt a kocsikulcsom és a telefonom,
de be kell jutnom a városba. El tudna vinni?
- Hát persze. - Istenem, köszönöm!
- Két dollár 50 centért. - De nincs nálam pénz.
Nézze! A leendő anyósommal találkozom,
most vesszük meg az esküvői ruhámat. Elég nagy dolog, szóval…
Nem tudja felhívni, hogy késni fog?
Nem, nincs itt a mobilom.
- Akkor várnia kell. - Istenem! Kérem!
Nem érti. Az a nő őrült. Nem várathatom meg.
- Gyerünk már! - Ha végiggondolja,
rájön, hogy ez az állítás nem igaz.
Megvárattathatja az anyósát, csak fél a reakciójától,
mert hagyta, hogy a hatalmi viszonyok
az ő javára alakuljanak. Csak tippelek, de nekem úgy tűnik,
hogy olyan kapcsolatba került ezzel a személlyel,
amit Sartre fals kapcsolatnak definiál.
Klassz. Lenyűgöző volt. Nem lehetne… hogy…
Nem.
Jaj! Utálom magát.
- Nem, önmagát utálja. - Nem, magát utálom, maga angol hólyag!
Félelemből cselekszik, és nyilvánvalóan nincs helye a buszomon.
- Megvan. - Mi van a kezében?
Nem, nem…
Ez csak egy cipő.
Halló? Szende Menyasszony. Miben segíthetek?
Igen, hölgyem. Itt van.
Igen, hölgyem, egy kicsit talán dühös.
Oké. De hamar ide fog érni?
Hogy hol? Istenem!
CHICAGÓI RENDŐRSÉG
Úgy sajnálom, Fiona! Köszönöm, hogy letetted az óvadékot.
Láttál valami szép ruhát?
Jót dumcsiztunk.
Jól van. Ennyi.
MCVEIGH'S ÍR KOCSMA
…aztán a haverom szólt a munkatársának, és teljesen bekattant…
Szia! Egy pillanat.
Ha péntekig elviszi neked, fesd le,
és hozd be nekem szombatig! Gondold át! Bumm! Mit adhatok?
Ó… igen! Még mindig fáj a fejem. Lucy? Lily?
Lizzie. Vodkát kérek.
A neved Lizzie Vodkát Kérek?
Nehéz közönség. Oké. Ez fájt.
Szóval, Lizzie Nem Vodkát Kérek, véletlenül tévedtél a báromba?
Ide?
Na ez tényleg vicces volt.
Nem, te mondtad, hogy hol dolgozol…
még a kocsiban, mikor mi…
- Együtt aludtunk? - Igen.
Szóval, azon az éjszakán kívül
maximum két órákat aludtam a hónapban.
Mindent megpróbáltam, de semmi sem segített.
Így csak arra tudok következtetni,
hogy talán…
azért aludtam olyan jól, mert ott voltál velem.
Komolyan? Ez nevetséges.
- Miért tudnál miattam aludni? - Nem tudom.
De te is aludtál.
Amúgy is ilyen jól alszol?
- Hát… - Nem, igaz? Tudtam!
Mi másért kocognál hajnali háromkor?
Mi másért néznél ki így, meg dolgoznál ilyen helyen?
- Hé! Ez sértő! - Gonosz volt. Bocsi.
Talán azért aludtam, mert elütöttél,
- és elvesztettem az eszmé… - Ácsi! Szó szerint a kocsimnak futottál.
De ez most nem számít.
Lényegtelen. Aludtunk. Aludtunk. Te nem érezted magad csodásan utána?
- Mintha végre élnél? - Nem.
Tök fura érzés volt, nem éreztem jól magam.
Hát, nálam nem így van. Ha nem alszom,
kész rémálom vagyok, ha alszom, akkor meg kedves.
És összeszedett. És jól végzem a munkám.
És én ilyen akarok lenni, főleg most.
- Mert közeleg a karácsony? - Igen, de nem, nem azért.
Hanem mert ilyenkor van a legtöbb munkám.
Ráadásul szilveszterkor lesz az esküvőm,
és meg kell szerveznem mindent, ami ilyen állapotban nem fog menni.
Úgyhogy, Billy, azt szeretném tőled kérdezni, hogy…
Istenem!
Megpróbálnál újra velem aludni?
- Zsaru vagy? - Micsoda?
- Nem! Miért lennék zsaru? - Oké, bocsi. Szóval azt…
Csak próbálom értelmezni.
Azt kéred, hogy aludjak veled, mert férjhez fogsz menni?
- Igen. - De ne szexeljünk?
- Nem. Dehogy! Kérlek! - Na szia!
- Csak hallgass meg, oké? - Oké.
Ha beválik, és végre tudok aludni,
akkor talán szokássá alakul, és meggyógyulok.
Oké, Lizzie, bocs. Nem tudom, milyen gyógyszereket szedsz,
- de nem alszom veled. - Kérlek! És ha fizetek érte?
Igen! Mi lenne, ha megállapodnánk valahogy…
Én nem olyan lány vagyok. Nagyon sajnálom.
Nem alszom veled. Őrültség az egész.
Mit adhatok? Még egy sört? Jól nézel ki.
Új a frizurád? Máris adom a sört.
Hívj, ha meggondolnád magad!
- Bármikor. - Oké.
Nem fogsz felébreszteni.
Jól hangzik. Ezt majd én kifizetem. Ne aggódj!
- És nem zavarná a vőlegényét? - Fogalmam sincs, de zakkant a csaj.
- Te és a kis trükkjeid. - Nem, nem. Nem trükköztem.
- Hát, talán trükközhetnél. - Nem, Andy. Tök eszelős.
Te mondtad, hogy elég az őrült csajokból.
Oké, tényleg elég fura, hogy…
azt hiszi, miattad tudott aludni. De kétségbeesettnek tűnik.
És? Sok kétségbeesett csajt ismerek.
De nem olyanokat, akik pénzt ajánlanak neked,
amiből megnyithatnád Billy bárját, amiről mindig is álmodtál.
Ez eszedbe se jutott?
Akkor mit… Ez most komoly, Billy?
Ne! Seggfej!
- Istenem! - Látnod kellett volna az arcodat.
Lazíts már! Mondjuk, nem ismersz.
- Szörnyű alak is lehetek. - De nem vagy az, nem?
Mondjuk ilyennel jársz. Biztos nem vagy lángész.
Autóval is lehet karambolozni. De nem vagyok szörnyű alak.
- Volt pár gyorshajtási ügyem… - Tudom.
Lecsekkoltattalak egy barátommal.
Akkor te vagy a szörnyű alak.
Jól van, inkább…
vegyük át, amiben megegyeztünk!
- Jó. - Ha ez működik,
de mindketten tudjuk, hogy nem fog,
akkor veled alszom az esküvődig.
- December 31-ig. - És cserébe
te pénzt adsz kölcsön, hogy megnyissam a báromat.
Cserébe az új vállalkozásod bevételének tíz százalékáért,
amit egy hiteles szerződéssel is megerősítünk.
Én már írattam is egyet az ügyvédemmel.
Tessék.
- Hű! - Mi van?
Semmi. Csak nagyon elszánt vagy.
Engem megrémít ez a sok tervezés.
A problémamegoldás és a tervezés nem ijesztő.
Hanem felnőttes.
Sajnállak, ha te félelmetesnek találod a felnőtté válást.
Én meg a vőlegényedet sajnálom.
- Aki igazából… - Josh?
Ő egy imádni való pasi, aki bízik bennem, és egyetértene velem.
Viszont sebész, és sokat éjszakázik, úgyhogy erről nem kell tudnia.
Hű, ez gyönyörű volt! Ez lesz a fogadalmad?
Igen. Ez.
Na, lássuk, működik-e ez az őrült ötlet!
- Ez komoly? - Ja.
- Szerinted közelebb kéne… - Nem. Jó úgy, ahogy múltkor ültünk.
Kérsz egy italt?
- Csináltam kökénygint. - Nem, kösz. Nem kérek.
Én kérek.
- Nem működik, ugye? - Nem.
- Jól van. Hát… - „Hát”?
Hát, ha ellazulnál, talán működne.
Persze, mert soha semmi nem a te hibád.
Tudod, mit? Igazad van. Az én hibám.
Normál esetben ki tudom elégíteni a nőket, de öregszem.
Elég kínos, hogy őszinte legyek.
Hát, Billy, ha nem tudsz kielégíteni, akkor végeztünk.
Mindent beleadok, fenség.
- Jó éjt! - Jó éjt!
Istenem! Működött.
Működött. Billy!
Billy!
Semmi baj.
- Aludtam. Aludtunk. Működött. - Igen.
- Működött. Miért? Miért? - Fogalmam sincs, de működött.
Megtennéd, hogy többé nem ébresztesz így fel?
Aha, de arrébb tudnál állni a kis robogóddal?
Gyerünk!
Hagyományos fogadalmat szeretnének, vagy megírják maguknak?
- Megírjuk magunknak. Ugye? - Igen.
Igazából már kerestem is pár alternatívát.
Várjon! Ne olyan gyorsan!
Néhányan jobban szeretik, ha meglepetés a párjuk fogadalma.
- Nem szeretjük a meglepetéseket. - Nem.
- A terveket szeretjük. - Igen.
Noé sem esőben építette a bárkáját, nem?
Elragadó.
Tisztázzuk!
Akkor a selyemfiúja vagy, csak szex nélkül. Értem.
Hát ja. De nem értem.
Évek óta nem tudok rendesen aludni.
Igazából évtizedek óta. És most hirtelen tudok.
És Andy is szekál, hogy fogadjam el a kölcsönt,
- és belehajszol a bár megnyitásába… - Haver, pénzt ajánlott neked,
te meg tíz éve arról beszélsz, hogy saját bárt nyitnál.
Nem igazán tudlak belehajszolni. És tökéletes ez a hely.
Úgyhogy nyugodj le! Szétcsúsztál. Paranoiás vagy.
Igazad van. Teljesen igazad van.
Fáradtan könnyebb tisztán gondolkodni.
Ez gáz, ugye?
Nem, ez gáz. Ez egy nagyon rossz ötlet, Lizzie.
A legrosszabb ötlet, amit hallottam.
Szörnyű ötlet. Szeretném, ha tudnád.
- Értem, köszi. - És ha még most be is válik,
mi lesz az esküvő után?
Akkor is ezzel a pasival akarsz aludni?
Majd édes hármasban nyomjátok Joshsal meg ezzel a sráccal,
- és odakucorodik az ágyatok mellé? - Te meg miről beszélsz?
Nem! Nem. Csak azért nem alszom, mert stresszelek az esküvő miatt. Gyerünk!
És ha nem így van?
Mi van, ha kiderül, hogy csak ezzel a csapossal tudsz aludni?
Akkor…
Szia, Nic, én vagyok… Hogy vagy?
Szia! Itt Lizzie! Később találkozunk!?!?!?!
Őrült ez a csaj.
Seggfej!
Gyere, menjünk!
Máris.
Oké, átnézettem az ügyvédeimmel. Jónak tűnik.
- Vannak ügyvédeid? - Igen, vannak ügyvédeim.
Jó ügyvédeim vannak. Sőt, nagyszerű ügyvédeim vannak.
Ez még csak a második szemeszterem.
Tök mindegy. Mit gondolsz?
Szerintem nagyon jól járnál vele.
- Őrült a csaj. - Az.
Gondolkodtam a nevén.
Mit szólnál ahhoz, hogy Bartini?
- Barcelona? Billy bárja? - Tőlem. Amit akarsz.
- Aludjunk! - Bár Itt Lehetnék.
A Bar-B-Cue is jó.
Billy bárja. Jól hangzik.
Figyelj, szerinted csak a kocsiban működik ez az egész?
Ez komoly? Hol vagyunk?
Komolyan?
Nem megyek olyan helyre, ahol ismerőssel találkozhatok, ennyi.
Azt fogják hinni, hogy viszonyunk van.
- Csak ha úgy viselkedünk. - Hogy viselkedik, akinek viszonya van?
Nem tudom. Nekem nem volt még.
- Nekem sem. - Ugyan már!
Csak tegyünk úgy, mintha egy átlagos pár lennénk, jó?
- Ugye mára foglaltad le? - Persze, esküdni mernék rá.
Nem lepne meg, ha elszúrtad volna.
Sajnálom, drágám.
Megmondanák a nevüket?
Persze. Mr. és Mrs. Wilpson.
- Wilpson? - Igen. Wilpson. Jól értette.
W-I-L-P-S-O-N.
Wilpson.
Attól tartok, nem találom.
- Pedig… - Hű! Micsoda meglepetés!
Hát ez fura.
Van szabad szobájuk ma estére?
Igen. Franciaágyas szoba?
Lenne kétágyas szobájuk is? Csak mert horkol.
- Nem horkolok. Én… - És hazudik is.
Csak franciaágyas szobánk van.
- Oké. - Az 532-es szoba lesz az.
Köszönjük szépen.
Billy!
Sajnálom, drágám.
Minél rövidebb a póráz, annál hűségesebb. Ugye?
Pontosan.
Meggyőző alakítás volt.
Miattad ment ilyen könnyen, Mr. Wilpson. Jól mondom?
- Jól van. - Kinek kell ennyi párna?
Ezek nem párnák, hanem díszpárnák.
És díszpárnából sosem elég.
Kérsz egy sört?
- Tudod, milyen drága a minibár? - Igen.
De nem fizetem ki.
Na, és hogy legyen? Égjenek a lámpák, vagy ne?
- Égjenek. - Égjenek.
Csak teszteltelek. Átmentél.
Tökéletes.
Jézusom!
- Bocsi, bocs. - Olyan durva vagy!
- Ezt ne! - Azt hittem, horkolni szoktam.
Ez az!
- Bocsi. - Jézusom! Pszichopata!
- Miért csinálod ezt? - Bocs.
Mondtam, hogy többé ne ébressz fel így!
Aludtunk.
Ez az! Jól van, mennem kell. Mennem kell.
Menned… Mi… Nem rendelünk valami reggelit?
Arról ne is álmodj!
Mit gondolsz?
- Tetszik. - Nekem is. Oké. Nézzünk meg valami mást!
Írd alá a szerződést, bébi!
KIADÓ
A kulcsok! Ez az! Csináljuk!
- Még egyet! - Mi?
Köszönjük.
Édesapád már eldöntötte, hogy eljön-e?
Az utolsó e-mailjében azt írta, eljön, de tudod, milyen.
Vagyis nem tudod, de… Én tudom.
Csak hogy otthon érezd magad.
Hű! Ez igazából tök jólesett.
Mark, megnyitom a saját báromat, és Vivian is velem tart. Ugye?
Szia, Billy! Ma este lesz egy nagy…
karácsonyi bulim, és azon gondolkodtam,
hogy délután találkozhatnánk-e egy gyors menetre?
Nálad.
Jó.
Aha. Menni fog.
Ezt meg honnan szerezted?
- Láttam, hogy valaki kidobta. - Vajon miért?
És gondoltad, ez jó lesz karácsonyfának?
Bocs, hogy nem egy tökéletes méretű, tetőtől talpig feldíszített fa,
de klassz lesz ez is, ha lefújom.
Ja. Klassz lesz.
- Nagyon klassz. - Figyelj,
mi lenne, ha nem csak röhögnél, hanem segítenél is?
Úristen!
Hé, Billy!
Hű! Nem ütöttél meg!
Igaz. Elfelejtettem.
Gyere ide! Elkaplak!
- Szerinted bejössz neki? - Kinek? Vivnek?
- Ő a csajokra bukik. - Nem Viviannek. Lizzie-nek.
Nem. Neki az alvás jön be.
- És ő bejön neked? - Nem.
- De jó csaj? - Hát… ja.
- Akkor miért nem jön be? - Mert el van jegyezve, Andy.
Ez nem válasz a kérdésemre. És mi van, amikor feláll?
Á! Évek óta nem állt fel.
- Lankaszd le! - Nem tudom!
Jó, talán újra megy a dolog.
- Na! - Utánaolvastam a neten.
Ez csak a REM-fázisban történhet meg.
Csak akkor kerülök REM-fázisba, ha vele alszom.
Szóval azért áll fel, mert REM-fázisba kerülsz miatta?
Igen. Pontosan.
- Logikus, mi? - Most szórakozol?
Tuti nem kezd elfajulni a dolog?
Miről beszélsz? Csak együtt alszunk.
Istenem! Istenem! Istenem!
- Istenem! - Nagy levegő!
Semmi baj.
Csak Josh olyan remek pasi, imádni való, és sebész, aki életeket ment,
és még nálad is jobban szeret mindent eltervezni.
Ti vagytok a borsó meg a héja.
Pontosan. És Billy egyáltalán nem ilyen.
Oké.
Hát, örülök, ha így gondolod, mert tudom, miről beszélek. Emlékszel?
Emily kikosarazott, mikor jegyben jártunk,
elég durva volt, és én, szóval utálnám,
- ha veled is ez történne… - Értem, Krissie.
És tudom, hogy ez egy fura szitu, de nagyon rossz, ha nem tudsz aludni.
- Te is tudod, nem? - De. Utánaolvastam a neten.
Legyengíti az immunrendszered,
és hajlamossá tesz az Alzheimer-kórra.
Megduplázza az esélyét a ráknak,
- ami nagyon durva. - Igen. Látod? Ennyi.
Jobban kellene aggódnod ezek miatt,
mint amiatt, amit ellene teszek, és ami amúgy beválik.
Nemcsak ezerszer jobban érzem magam, és jobban nézek ki,
de még a karácsonyi partik is jól sikerülnek.
Ez igaz. Elég jó bulikat hoztunk össze.
- Igen! - És végre sínen van
- az esküvőd is. - Igen!
És a leendő anyósomat sem öltem még meg.
Neked is kerítened kéne valakit, akivel együtt alhatsz.
Jól van. Mikor alszotok együtt újra?
Holnap délelőtt. Aludnom kell egyet az esküvői teríték kiválasztása előtt.
De ő lesz a Mikulás a keresztlánya sulijában,
úgyhogy odamegyek, és kimentem.
Szóval találkozni fogsz a barátaival.
Hát, nem tudom. De… ez nem olyan nagy dolog, oké?
Nem azért megyek oda, hogy velük lógjak.
Nem tudom elhinni, hogy rávett erre.
- Nagyon jól nézel ki. - Bocsi.
Nagyon meggyőző tud lenni. Amúgy jó ez a szerkó.
Manó! A kis Charlie szeretne egy közös képet.
- Ho-ho-ho-hó! - Hogyne.
Bocs. Csak nem gondoltam, hogy ilyen sokáig itt leszünk.
- Köszönöm. - Jól van.
Én is lefotózhatlak titeket?
- Le. - Persze.
Beleülnél Billy bácsi ölébe?
- Nem igazán… - Légyszi!
Hogy lehetne erre nemet mondani? Sokra fogja vinni.
- Amit csak akarsz, csajszi. - Ho-ho-hó!
Lizzie, Billy mondta, hogy férjhez fogsz menni.
Igen, két hét múlva, ami azt illeti. Szuper stresszes dolog.
Rengeteg dolgom van, de biztos ti is tudjátok.
Ó, nem. Nem tudjuk. Nem vagyunk házasok.
Értem. Az esküvő nem a ti műfajotok?
De, szerettünk volna egy szép esküvőt,
csak közben jött Rosie,
és aztán… Ismered a mondást. Ember tervez, Isten nevet.
Ezt még nem hallottam.
Szerencsére már nem kell papír a SZ-E-X-hez.
- Ja. - Hát nem.
Mi az a SZ-E-X?
Kicsim…
Semmi. Sajnálom.
Akkor miért kell hozzá papír?
Nem, kicsim, nem kell. Ez a lényeg.
Billy, te tudod, mi az a SZ-E-X?
- Lizzie? Lizzie! - Miért nem?
Tényleg te vagy az! Simon. Simon Mousley.
Én szoktam legyőzni Josht golfban.
Tartozik nekem.
Igen! Istenem! Simon, hogy is felejthettem…
- Szia! - Jó a szerkód.
- Nagyon jó az egész. - Igen. Jó, mi?
Szerintem is. Mit keresel itt?
Ide jár az unokaöcsém,
és nem jutott eszembe semmi kifogás, hogy ne kelljen jönnöm. Ők a barátaid?
Nem, igazából én szerveztem a bulit.
Rendezvényszervező vagyok. Ezt most jótékonyságból vállaltam el.
Hogy valamit én is adjak a közösségnek.
Elég nagy volt a káosz, mikor ideértem.
Elég nagy volt a fejetlenség. Tudom,
hogy nem ez a szakmájuk, de ez nem kifogás.
- Szóval segítek nekik. - Klassz. Alig várom,
hogy elmeséljem Joshnak, hogy összefutottunk.
Ne! Ne, ne, ne, ne! Ne mondd el neki, légyszi,
mert ez titok.
Szerinte túl sokat dolgozom ingyen, és megígértem, hogy visszaveszek belőle.
Úgyhogy ez maradjon köztünk!
- Lakat a számon. Világos. - Szuper. Klassz.
Jó volt látni. Boldog karácsonyt! Boldog karácsonyt!
- Találkozunk az esküvőn. - Igen, ott találkozunk.
- Jól van, szia! - Istenem! Szia!
Sajnálom.
Nem kell, nincs gáz. Na, menjünk aludni!
Tudod, a fejetlen amatőrök hamar elfáradnak.
Viszlát, barátaim!
Sziasztok!
Még haragszol rám, ugye?
Nem, nem. Semmi gáz. De csak hogy tudd,
nem mindenki szeret úgy szervezkedni, mint te.
Vannak, akik szabadabban élnek,
és olyasmit csinálnak, mint a szórakozás.
Tudom, tudom. Sajnálom. Csak…
Úgy értettem, hogy jó, ha valaki kicsit szervezett.
Istenem! Bárcsak megszűnne ez az alvós probléma!
Az nem mentség, hogy fáradt vagy.
De, mentség, mert mindenre hatással van.
Csak szerintem téged nem zavar annyira.
Attól engem is zavarhat, hogy máshogy kezelem a dolgot.
Oké, akkor mondd el!
Miért nem teszel meg mindent, hogy megtudd, miért nem alszol?
- Tudom, miért nem alszom. - Oké.
És elmondod?
- Nem, hülyeség. - Ne már, Billy!
Jó, legyen!
Tizenhárom évesen egy este lefeküdtem aludni. Semmi extra.
De mikor reggel felkeltem, láttam, hogy anya zokog,
mert apa eltűnt. Teljesen felszívódott.
Kiderült, hogy volt egy másik nője, és odaköltözött hozzá.
Aztán hónapokkal később felhívott, mert bocsánatot akart kérni,
de soha többé nem beszélek vele. Úgyhogy…
ezért nem tudok aludni.
Ki tudja, mi történne, miközben aludnék?
Hű, ez…
- Sajnálom. - Kösz. Hát…
Mondtam, hogy hülyeség…
Jó éjt!
Szerintem egyáltalán nem hülyeség.
Ha ez számít valamit… Megértem.
Én sem számíthattam soha az apámra.
Igen. Pilóta.
A levegőben nagyon jó, de…
a földön már nem annyira.
Azt hittem, sokkal többet fogom látni, miután anya meghalt,
de… nem. Vagyis…
folyton megígéri, hogy meglátogat, de…
Mindegy. Gondolom, ezért szeretek mindent eltervezni,
és tartani magam a terveimhez.
Tudom, fura.
Jó éjt!
Lizzie… Azt hiszem, nekem ez a kedvencem.
Aha.
Mi az?
Neked nem tetszik?
De. Nagyon… nagyon szép mind.
Megint fáradtnak érzed magad?
Nem, nem, nem. Jól vagyok. Csak… ránézek ezekre, és…
És?
Azon gondolkodom, hogy milyen csodás minden.
Tényleg csodás, igaz?
Mikor mi házasodtunk össze Mr. Wrighttal,
nekünk nem tellett ilyesmire. Papírtányérokat vettünk.
És műanyag poharakat.
2 NAP MÚLVA NYITUNK BILLY BÁRJA
Holnap kettőkor jön a műszaki ellenőr, háromkor az egészségügyi hivatal,
- 15.30-kor meg a sörszállítmány. - Hűha! Ez igen!
- Le vagyok nyűgözve. - Szia!
- Mizu, Nic? - Szia!
Szóval végre belevágsz?
- Aha, megpróbálom. Van segítségem… - Én épp betépek.
Nézzenek oda! Nagyon jól nézel ki.
Köszi. Te is.
Hát, a teremben megkértek, hogy vállaljak el még hat órát.
- Én vagyok a fő zumbaoktató. - Ez igen! Gratulálok!
És kinek köszönhető ez az új Billy?
Megismertél valakit, vagy…
Nem, nem mondanám. Csak…
Összejár valakivel, de nem járnak.
Kösz, Andy. Ez bonyolult.
Teljesen… Körbevezethetlek a báromban?
- Gyere, menjünk! Kövess! - Jó.
Mi lenne, ha ez szólna az élőzene után?
Muszáj most megtervezni?
Nem lehetne kicsit szabadabb az egész?
Hogy érted? Nem akarod összeállítani a listát?
Mi lenne, ha a vendégek bedugnák a telefonjukat,
és az szólna, amit ők akarnak? Tök klassz lenne.
Halló?
- Szia! - Kezdődhet a buli!
Nézd! Minden megvan!
MENYASSZONY
Gyere, kint várunk!
- Gyere! - Oké. Mindjárt megyek.
- Na megyek. - Jól van.
Oké. Hova menjünk? Rajta vagyunk a Smartbar vendéglistáján.
- A Polly'sba! - A Társalgóba!
Ne! A Kakukkba!
Csajok, hallottam egy klassz bárról, aminek ma van a megnyitója.
- Nem nézzük meg? - Komolyan, Lizzie?
Igen. Miért ne?
- Jó. - Tudod, mit? Ez a te estéd.
- Ez az én estém! Gyerünk! Köszi. - Egészségetekre!
Egy, kettő. Egy, kettő.
Jól van.
- Igyunk! - Jó.
- Lizzie? - Istenem! Sziasztok!
- Szia! - Helló!
- Csodás ez a hely! - Te is.
Na szia! Megnyertél egy szépségversenyt, vagy mi?
Nem is tudtuk, hogy jöttök.
Hát, nem terveztük, de ismeritek a mondást.
Ember tervez, Isten nevet.
- Így igaz. - Ja.
Bocsánatot akartam tőletek kérni a múltkori miatt.
Nem volt rá alkalmam, és tényleg gáz volt a dolog, és …
Tényleg nem akartam azt mondani. Csak Simon meglepett, és bepánikoltam.
Semmi baj. Megértjük.
Nincs gáz. Manónak lenni stresszes meló.
- Az. Tényleg az. - Igen.
Köszi. Jó fejek vagytok. Nem tudom, Billy is megérti-e.
Megpróbáltam elmagyarázni,
de aztán elkezdett arról beszélni, hogy az apja elhagyta, és…
Nem nagyon szokott erről beszélni. Biztos nagyon megbízik benned.
- Tényleg? - Igen.
Megérti, bízz bennem! Emlegetett szamár… Hé, Billy!
Nézd, ki van itt!
- Na, szia! - Na, szia!
- Nem… nem gondoltam, hogy látni akarsz. - Viccelsz? Örülök, hogy eljöttél.
Csak nem hittem, hogy leereszkedsz hozzánk.
Miről beszélsz? Imádok errefelé…
Várjatok, hol a fenében is vagyunk? Csak viccelek. Viccelek.
Komolyan, ez a hely… Nagyon klassz.
Az. Talán végül megtérül a befektetésed.
Nem, biztos vagyok benne, hogy elcseszed.
- Jogos. - Én csak… őszinte vagyok. Oké?
Majd légyszi, adjátok meg a címeteket, mert meghívnálak titeket az esküvőre.
- És Rosie-t is. - Hű! Köszönjük.
- Szívesen elmennénk. - Aha.
- Igen? - Tök jó. Igen, persze.
- Klassz. - Na, menyasszony,
- énekelsz nekünk valamit? - Énekelni? Nem, nem.
- Mert? - Dehogynem!
- Igen! - Király ötlet! Szórakozol?
- Király ötlet. Sajnálom. - Kizárt.
Gondolom azért, mert nem így tervezted.
- Suzanne, csapathatjuk? - Istenem!
- Billy! Ne! Billy! - De! Énekelni fogsz.
Király lesz. Vedd úgy, hogy ez a nászajándékom! Gyere!
- Ne hagyj egyedül! - Nem! Nem énekelek. Itt maradok.
Tökéletes? Ezt ismered?
Ismerem. És te?
- Igen, de nem tudok énekelni. - Na halljuk!
Hű! Nagyon béna.
Szörnyű hangom van. Gyere már! Segíts!
- Jól van. - Szuper.
Gyerünk! Ma van a lánybúcsúja, és ő fog nekünk énekelni.
Tapsoljátok meg!
Szerinted nem ismerem? Na figyelj!
- Szörnyen énekelek. Mondtam. - Hát ja.
- A tánc jobban megy. - Igen?
- Most jöttem rá. - Azt kétlem. Oké.
Jól van.
Hé, skacok! Nagyon klasszak vagytok, de segítened kéne Viviannek a pultban.
- Hát persze. Menj! - Oké. Akkor… bocsi.
Ó, Lizzie, ő Nic. Nicola, ő Lizzie.
- Szia! - Hali!
- Örvendek. - Én is. Sokat hallottam rólad.
Klassz.
Én… Sajnálom a…
Megnézem, van-e péniszalakú jégkockánk, vagy ilyesmi.
Tudod, a lánybúcsú.
Ja, igen!
Köszi, az király lenne.
- Egy feles a rocksztárnak. - Oké.
- Csapassuk! - Ez az!
- Egi! - Egi!
Ejha, csajszi!
- Nagyon jó. - Az.
Férjhez megyek, úgyhogy igyunk még egy…
Bocs. A lánybúcsúm volt.
És az emberek berúgnak a lánybúcsújukon.
- Te is berúgtál a legénybúcsúdon. - De nem ennyire.
Nem az én bajom, hogy nem szereted elengedni magad.
Ez meg mit jelentsen?
Sajnálom.
Csak… csak fáradt vagyok. Oké?
Bocs a késésért, de nagyon megy a bár.
Az ital fogy, a pénz meg gyűlik.
- Gratulálok. Nagyon jól hangzik. - Igen.
Örülök, hogy megismerhettem az… új barátnődet?
Igazából az exem. Kidobott, de… újra megpróbáljuk.
Értem. Hát, örülök nektek.
És magamnak is.
Így, hogy jársz valakivel,
sokkal jobban érzem magam amiatt, hogy összejárunk.
Klassz.
Köszönjük.
Mondd csak, mit gondolsz a bárról? Valami kritika?
Nem, semmi. Úgy láttam, rendben van.
Kicsit finomítani kell pár dolgon, és klassz lesz.
Igen? Mégis min?
Kicsit döcögős volt a kiszolgálás.
Hangos volt a zene, és elég langyos volt a pezsgő.
Úgy láttam, egyik sem zavart,
mikor mindenkivel el akartad táncoltatni a Macarenát.
Nyugi! Te… te kérdezted. Én csak felhívtam a figyelmed pár dologra.
Talán nem kellett volna. Még jó, hogy te csak csendestárs vagy.
Csendes, és nem néma.
Halló?
Szia, szívem!
Hogy… otthon? Igen, persze. Hogyhogy nem dolgozol?
- Várj, ott van nálatok? - Biciklizel.
- Igen, én… - Ki biciklizik?
Nem, nem hallom, hogy csengetnél.
Hát ez fura. Csengess újra!
- Várj! - Nem, még mindig nem hallom a csengőt.
Most nem tudok lemenni, mert…
- Segíts! - Csak tedd le!
Mert… mert épp fürdök.
- Mi van? - Igen… Áztatom magam.
Igen. Nem.
Teljesen igazad van. A Racine Hotelben vagyok. 532-es szoba.
Ne! Ne!
- Oké, szia. Ide jön! - Ide…
- Hé! Állj már le! Mit csinálsz?
- Szerinted? - Nem mehetsz el! Oké?
Nem fogja elhinni, ha csak tőlem hallja.
Ja, mert nekem el fogja hinni.
Nem tudom, talán. Ha maradsz, azt üzened, hogy nincs rejtegetnivalód.
Annyira abszurd, hogy muszáj elhinnie.
- Van fegyvere? - Nincs!
Van. De csak koronglövészethez használja.
Koronglövészet. Az más.
- Én léptem. - Ne! Légyszi, ne menj!
És ha lelő engem? Le fog lőni.
Megérdemelnéd, amiért felvetted neki.
- Josh! - Ezt meg hogy?
Nem tudom, haver. Talán gyanakodtam, és bemértem a mobilját.
Oké. Figyelj, Josh! Nyugi! Hadd magyarázzam el, oké?
- Félreérted. - Hát persze.
Mindenféle okból szokás titokban hotelszobába járni másokkal.
Csak hirtelen egy sem jut eszembe.
Ja, de. Ha mondjuk aljas módon összejársz velük kefélni.
- Az elég gyakori. - Ne! Ne! Figyelj!
Billy segít aludni.
- Mi? - Így van. Így van.
Én se tudok aludni, és egyik este elmentem futni,
- és elgázolt, és… - Nem, a kocsim elé futott,
és elütöttem, úgyhogy elmentünk a kórházba.
- Így volt. - Elgázolt, és utána…
Mindegy is. Akkor jöttünk rá, hogy ha együtt vagyunk,
- el tudunk aludni. - Igen, pontosan. Ennyi az egész. Oké?
Azért találkozunk, hogy aludjunk.
Ez most komoly? Azt várjátok, hogy ezt elhiggyem?
- Igen! - Igen!
Ha ilyen egyhangúan ordítjátok, akkor el is hiszem.
De tényleg így van, Josh.
Figyelj, tudom, hogy el kellett volna mondanom. Tudom.
De nem akartam, hogy aggódj.
Érted? Nem akartam, hogy azt hidd, hogy gáz van, miközben nincs.
Érted? Csak nagyon szerettem volna végre aludni,
hogy végre úgy keljek fel, hogy oda tudok figyelni
- a csodás esküvőnk megszervezésére. - Értem, szóval ezt kettőnkért tetted.
Igen, pontosan. Tudom, hogy őrültségnek hangzik,
de nem gondolhatod komolyan, hogy amúgy itt akarnék lenni.
Ugye? Ezzel a pasival. Ugyan már!
Igen, és biztosíthatlak, hogy egyáltalán nem érdekel Lizzie.
Ez nem azt jelenti, hogy nem látom, hogy miért lehet vonzó számodra.
Csak nem az esetem.
- Igen. - Nem az esetem.
Mivel én nem egy butuska aerobikoktató vagyok.
Zumbát oktat, és nem bírom az irányításmániásokat,
akik kiakadnak, ha változik a terv.
Én a lusta disznókat, akik röhögnek a fingáson.
Mert vicces. Ki szerint nem vicces a fingás?
Oké, oké, oké. Elég lesz.
Nem mondom, hogy hiszek nektek.
De rajta!
Bizonyítsátok be!
Mit?
Bizonyítsátok be, hogy bár nem kedvelitek egymást,
- segítetek elaludni egymásnak! - Jó.
- Be fogjuk. - Remek. Rajta!
Neked is jó?
Persze.
Jó, de lenne egy kérdésem.
Honnan fogod tudni, hogy nem csak eljátsszuk, hogy alszunk?
- Lizzie… - Csak tudni akarom, mi a terv.
Ez egy jó kérdés.
Onnan…
hogy elviszlek titeket az egyik barátomhoz az alvásklinikára megfigyelésre.
- Ez egy remek ötlet. - Várjatok! Mi a franc az az alvásklinika?
Mi a franc az az alvásklinika?
Egy nagyon klassz hely, ahova velünk fogsz jönni.
- Nem. Nem megyek. - Dehogynem.
- Nem megyek. Figyeljetek! - De jössz.
Azt várjátok, hogy karácsonykor
ne menjek be az új báromba dolgozni, hogy elmenjünk egy „klinikára”,
hogy bebizonyítsuk, hogy együtt tudunk aludni?
- Igen! - Igen!
Hát, amikor ilyen egyhangúan ordítjátok, akkor…
Telefonálok párat.
- „Irányításmániás”? - „Lusta disznó”?
Tudom. Tudom. Sajnálom ezt az egészet.
Semmi baj.
Jesszusom, nem mondtad, hogy így néz ki. Nem semmi!
Chippendale-táncos, vagy mi?
Ha ennél is hülyébb lennék, azt hinném, féltékeny vagy, amiért összejöttem Nickel.
Ennél már nem lehetsz hülyébb, hidd el.
Jól van, megvagyunk.
Eddig még sosem vizsgáltam egyszerre két embert.
Lizzie, ismered a dörgést.
Jól van, jó éjt! Aludjatok jól!
És ha nem tudunk elaludni?
Akkor Josh azt fogja hinni, hogy szexelni járunk össze.
És nekem annyi.
Király.
Akkor nincs miért aggódni.
- Menni fog. - Igen. Persze. Igen?
Kösz az erőfeszítést,
de szerintem ettől csak ébren maradok.
Maradj inkább csendben!
Nos, alszanak.
Várd ki a végét! Fél óra, és ébren lesz.
Várj még!
Josh!
Szenteste van, és még el kell vezetnem Cedar Rapidsbe,
hogy a következő 24 órában apámmal veszekedjek azon,
amit reggel a híradóban lát.
Úgyhogy…
Jól van.
Nem látok abnormális agytevékenységre utaló jelet.
Jó, de akkor miért nem tudnak egymás nélkül aludni?
Ezt nehéz megállapítani.
Okozhatja külső zavaró tényező.
Ahogy egy másik személy mocorog vagy horkol.
De belső oka is lehet. Szorongás.
Azt mondod, szoronganak, ha nincsenek egymás közelében?
- Lehetséges. - De ha együtt vannak, akkor nem?
Lehetséges.
Megírhatjuk a papírokat, hogy hazamehessek?
Boldog karácsonyt!
Ezzel lezárjuk a dolgot.
Köszönöm, hogy ilyen megértő vagy.
Úgy érzem, nagy kő esett le a szívemről.
Jól van.
Szerintem igaza lehet az orvosnak.
Most, hogy tudom, hogy nincs szervi oka, úgy érzem…
tudok majd rendesen aludni.
Reméljük, nem ébreszt fel a Mikulás,
mikor ma lecsúszik a kéményen.
Köszönöm.
Most Billy bácsi ajándékát nyisd ki!
- Gyerünk! Csak tépd le róla! - Mi ez?
Tépd!
Baseballos játék! Nagyon klassz! Játsszunk vele, Billy bácsi!
Talán később, kölyök. Kicsit fáradt vagyok.
Nem, Kris. Nem érted.
Azt hitte, hogy alszom, de csak eljátszottam.
És mikor reggel megkérdezte, hogy aludtam, azt mondtam, hogy istenien.
Talán itt az ideje megfontolni, hogy lefújd.
- Még van egy heted. - Megőrültél?
Azért hívtalak, hogy lebeszélj róla, nem azért, hogy rábeszélj.
Csak azt mondom, hogy láttalak Billyvel,
- mikor együtt énekeltetek… - Krissy!
Joshsal mi vagyunk a borsó meg a héja. Te mondtad.
De talán csak barátoknak kéne lennetek.
Talán a borsónak
nem kéne abban a héjban leélnie
az egész borsóéletét. És Josh meglenne nélküled.
Egy szuper szexi sebész, aki csodás virágcsokrokat vesz.
És tudom, hogy meleg vagyok, de teljesen… érted?
Oké, nem teljesen, mert a vőlegényed.
Oké, jó, értem. Ez csak az esküvő előtti para.
Oké. Arra hagyatkozom, amit akkor gondoltam,
amikor rendesen tudtam aludni, és vártam az esküvőt.
És nem arra, amit most, mikor állni is alig tudok a fáradtságtól.
Úgyhogy kérlek.
Segíts átvészelni ezt a hat napot!
Hogyne. Számíthatsz rám. Te vagy a legjobb barátom.
Köszönöm. Szeretlek. Nagyon nyúzott vagyok.
Hát, tudjuk rá a megoldást.
- Igen? - Persze.
Korrektor.
Oké, szia.
Itt vagyok. Elnézést!
- Szia! - Szia!
Csá! Na mi a helyzet?
Próbálok örülni, hogy itt van,
de hiába ül itt, fejben máshol jár.
Csá, Billy! Mizu, haver?
Semmi. Csak…
próbálok eldönteni valamit.
Értem. Tudod, mit?
Dobj fel egy érmét!
Abból, hogy melyik oldalnak szurkolsz, tudni fogod, hogy mit akarsz.
- Ennek semmi értelme. - A fejemben van.
- Én csinálom. - Oké.
- Választasz? Hm? - Fej.
- Írás. - Ne!
Na, most már tudod.
És mi volt a kérdés?
Hogy szakítsak-e Nicolával, és megmondjam-e Lizzie-nek, hogy szeretem.
Kérsz egy italt? Gyorsan csinálok egyet.
Kösz, hogy átjöttél.
Ugyan! Bocs, hogy ilyen sokat kellett rá várnod.
Majdnem megcsináltuk.
Holnap lesz az esküvő.
- Igen. - Hű!
Söröskupakok.
Nagyon stílusos.
Tudod, hány sört kellett hozzá meginnom, te bunkó?
Én… Oké, adni akartam neked valamit.
Már rég megvettem. De… Csukd be a szemed! Oké.
- Tényleg? - Igen.
Én tettem bele a szatyorba.
- Igen? Köszönöm. - Jól van.
- Megnézzem? Igen? - Ha meg akarod.
Egy díszpárna. Abból sosem elég.
- Igen, pontosan. - Ugye?
Ez Rosie képe. Csak egy kis hülyeség.
Nagyon klassz. Köszi.
- Szóval… - Figyelj csak…
- Bocsi, mondd! - Nem. Mondd!
- Nem, te mondd először! - Jó.
Szóval… gondolkodtam kettőnkön.
Josh még mindig azt akarja, hogy mindenki eljöjjön az esküvőre, de…
Szeretnénk, ha minél hamarabb visszafizetnéd a kölcsönt.
És jobban örülne, ha nem lennénk többé üzlettársak.
Persze, érthető.
- Meglátom, mit tehetek a… - Köszönöm.
Igen… nagyon hálás lennék érte.
Te jössz.
Nem akartál valamit mondani?
Nem lényeges. Csak… egy hülyeség volt.
- Tuti? - Aha, persze, tuti, szóval…
- Az az érzésem… - Tényleg.
- Köszi. - Ezt elviszem. Jól van.
Ja… Még valami.
Gondolkodtam azon, hogy apukád elhagyott, és…
az nem a te hibád volt. Ugye tudod?
Igen.
Most komolyan. Nem a te hibád volt, Billy.
Lehet, hogy elcseszte, de te nem vagy olyan.
Te egy remek srác vagy.
És vele ellentétben…
te biztosan nagyszerű apa lennél.
- Jól van. Visszamegyek dolgozni. - Jó.
Jól van. Vigyázz a párnára!
Nehogy összenyálazd!
Pöcs.
Szia!
- Billy! - Jól van.
- Hoppá! Ki jön? - Billy!
Na, ki kér pár felest? Holnap szilveszter!
Kértek egyet? Ez az! Én kérek!
Jobban is megy ám. Ezt nézzétek!
Andy?
Segítség kell.
Jöjjön!
Azok az emeleti erkélyre mennek.
Lizzie!
Tessék.
Oké, vegyük át a tervet, jó?
Most tusolás. 10.00-kor fodrász. 11.00-kor sminkes. 12.00-kor öltözködés.
12.30-kor pedig fotózás.
- Jól hangzik. - Oké. Rajta!
Csináljuk!
Hé! Te meg mit csinálsz?
Szia! Hogy kerülsz ide?
A földön aludtam, miután tegnap este hazahoztunk.
Gondoltam, Andyvel maradok, ha esetleg újra bunyózni akarnál.
- Mit csinálsz? - Feltakarítok magam után.
Aha. Szó szerint.
Biztos, hogy ki kell azokat önteni?
Nem. Igazad van. Tessék.
Köszönöm.
Sajnálom. Bíztál bennem, felmondtál miattam, és cserben hagytalak.
- Többé nem fordul elő. - Jól van.
Erre valók a barátok.
Figyelj, valamit meg kell tennem. Légyszi, vigyél el mindent,
- főleg a tequilát és a vodkát! - Ezt hallottam!
Apa!
Szia! Billy vagyok.
Tudom. Tudom. Ez…
Igen.
Jó hallani a hangod.
Hol az én hercegnőm?
- Apu? - Lizzie?
Sajnálom. Sajnálom, hogy késtem.
Nézzenek oda!
Röviden annyi, hogy valaki megbetegedett Dubajban,
és én repültem el helyette Párizsig, így lekéstem a gépemet.
Semmi baj. Örülök, hogy látlak.
- Letusoltál már, szívi? - Ja, megmostam a fontos részeket.
- Kopp-kopp! - Billy bácsi!
Hali!
Na, megyünk az esküvőre, vagy mi lesz?
- Persze. - Szuper. De előbb…
Gemma, bocsi, hogy mogorva voltam karácsonykor.
- Semmi baj. - Köszönöm.
Rosie, bocsi, hogy mogorva voltam karácsonykor.
- Semmi baj. - Köszönöm.
Hozd el a baseballos játékot! Játszunk a kocsiban, oké?
Andy…
kösz, hogy ilyen jó barát vagy.
Minden frankó, haver.
Szuper. Kölcsön tudnál adni valami öltönyt?
Tudtam! Tudtam, hogy erre… Hogy csak kell valami.
Hű! Azta! Jól néz ki.
- Jól vagy? - Aha, ja.
Csak most üt be a másnaposság.
Hé, ti vagytok azok arról a… a… Lizzie barátai. Ugye?
- Te vagy az, Mikulás? - Nem.
- Te vagy a Mikulás, ugye? - Nem.
A Mikulás is ezt mondaná. Te vagy az. Mikulás!
Bocs. Teljesen kiment a fejemből.
- Josh nem tudhatja meg. - Haver.
Nem fog menni. Bocs, nem fog menni.
- Maradjatok! Én megyek. - De… hova mész?
Haza kell mennem.
Megőrültél? Tök messze vagyunk.
A turbulencia egyre rosszabb, és az utasok kezdenek pánikolni.
Ordítanak, sírnak, hánynak. Arra gondolok,
hogy meg kell nyugtatnom őket, úgyhogy mondok egy viccet.
Fogom a mikrofont, és azt mondom:
„Hölgyeim és uraim, itt a pilóta.
Egy férfi állatkertbe megy.
Olyan béna az állatkert, hogy csak egy kutya van ott.”
Milyen fajta volt a kutya?
Lizzie?
Szerinted milyen fajta volt?
Mi volt milyen?
A kutya.
Milyen kutya?
Megérkeztünk.
- Kössük be a fejed! - Jó.
Csodálatosan néz ki, Lizzie! Készen áll?
Kitűnő. Jól van. Menjünk!
Mielőtt elkezdenénk, kötelességem megkérdezni,
hogy az itt jelen lévők közül valaki tud-e bármiféle törvényes okot,
amiért e két ember nem léphet a házasság szentségébe?
Jól van, kezdjük!
Joshua George Wright…
feleségül veszed Elizabeth Jasmine Skye Hinnellt,
hogy a férje légy, hogy szeresd, és gondoskodj róla,
hogy tiszteld és megvédd őt, míg a halál el nem választ?
Igen.
Elizabeth Jasmine Skye Hinnell,
férjedül fogadod Joshua George Wrightot,
hogy a felesége légy…
hogy szeresd, és gondoskodj róla, hogy tiszteld és megvédd őt,
míg a halál el nem választ?
Lizzie?
Lizzie? Lizzie?
Hű, most tényleg…
Igen.
Elnézést, csak nem aludtam túl jól.
A nagy izgalom lehet az oka. Folytassuk!
Elizabeth Jasmine Skye Hinnell,
- férjedül fogadod… - Várjunk!
Hogy érted, hogy nem aludtál túl jól?
Azt hittem, megoldódott. Azt mondtad, istenien alszol.
John, kérlek, ne most!
Ne most? Elaludtál az eskünk kellős közepén.
Lizzie… csak megjátszottad?
Nem!
Nem.
Nos, talán.
Igen.
Nagyon sajnálom, Josh. Tényleg…
El akartam mondani.
Istenem! El kellett volna mondanom.
Jól van. Mi mást nem mondtál még el?
Lehet, hogy nem ez a megfelelő alkalom,
de lehet, hogy ez a tökéletes alkalom, hogy tisztázzuk.
Szeretsz?
Szeretsz annyira, hogy hozzám akarj jönni?
- Josh, szívem… elég lesz. - Nem, anya.
Ez nem csak a mai napról szól, hanem a hátralévő életünkről.
Lizzie, a világon mindennél jobban szeretlek,
és örökké veled akarok lenni.
De… ha te nem vagy biztos abban, hogy velem akarsz-e lenni,
akkor szerintem megérdemlem, hogy tudjam az igazságot.
Semmi baj.
Én…
Nem tudom, Josh.
Eddig azt hittem, hogy tudom.
De aztán… jött ez az alvós dolog, és…
Azt hiszem, az őszinte válasz a nem.
Nagyon sajnálom. Nem a te hibád.
Semmi rosszat nem tettél. Csodás ember vagy.
Annyira csodás vagy.
Oké.
Nem egészen ez volt a terv, mi?
Nem. Egyáltalán nem.
Sajnálom.
- Hé, ne, ne, ne! - Nem, le tudom… Csak hadd…
- Nem kell. - Nem… nem jön le.
- Nem tudom levenni. - Majd máskor visszaadod.
Sajnálom.
Krissy, igazad volt.
Bármennyire is fájt, sokkal jobb, hogy Emily lefújta az esküvőt,
mielőtt kiderült volna, hogy mást akar kezdeni az életével.
Igen.
Például, férfiakkal szexelni.
- Mi van? - Igen, most…
- egy Brian nevű farmerrel jár. - Komolyan?
Hű! Erre nem számítottam. De ez tuti? Mert szerintem…
Szerintem kicsit eltértél a tárgytól.
- Igazad van. - Igen.
- Sajnálom, hogy feleslegesen utaztál ide. - Ugyan, drágám!
És a kutya egy si-cu volt.
Igen, az volt.
Fiona, nagyon sajnálom.
Azt kívánom, bár a börtönben hagytalak volna.
Megértem.
Sajnálom.
Semmi baj.
Hova ment?
Azt hiszem, haza.
Drukkoljatok!
Nagyon fájhat abban a cipőben futni.
FRISS HÁZASOK
Hülye angol kocsik!
- Komolyan? - Istenem!
- Istenem! Jól vagy? - Muszáj folyton elütnöd?
Sajnálom. Nagyon sajnálom.
- Szia, szívem. - Szia.
Ez egy jó nap volt.
EGY ÉVVEL KÉSŐBB
Hosszú, de jó nap volt.
Igen. Na, aludjunk!
- Jó éjt, Mr. Wilpson! - Jó éjt, Mrs. Wilpson!
Szeretlek.
Én is.
- Te mész! - Te mész!
VÉGE
A feliratot fordította: Bednárik Henriett